เรื่องร้องเรียน: หน้าบ้านผม  มีถังดับเพลิงเก่า ของหมู่บ้าน   อายุเกือบ 20 ปี  ดำเนินการเอามาติดโดยเพื่อนบ้านเดิม ซึ่งย้ายออกไปหลายปีแล้ว ติดอยู่ในตู้แดง   ที่ผ่านมาไม่เคยใช้เลยครับ  และไม่เคยซ้อมด้วย     . ตอนนี้ทุกคนแถวนี้เห็นข่าวแล้วกลัว  อยากบริจาคให้ทางการ  หรืออย่างไรก็ได้ครับ  อยากให้ช่วยเอาออกไปที   อยู่ติดกับรถผมเลย
การดำเนินการของเจ้าหน้าที่: เจ้าหน้าที่ฝ่ายปกครอง ลงพื้นที่ตรวจสอบแล้ว พบว่า 1. ถังดับเพลิงดังกล่าวอยู่ในตู้ ป้องกันแสงแดดและฝน มีสนิมเล็กน้อย ถังอยู่ในสภาพดี ไม่มีชำรุด  สายก็ยังอยู่ในสภาพดี ไม่เปราะ กรอบ หรือฉีกขาดแต่อย่างใด 2. เข็มในมาตรวัดชี้ไปที่สีเขียว  3. เจ้าหน้าที่พลิกถังดับเพลิงไปมา เพื่อตรวจสอบผงน้ำยาภายในถัง พบว่า ผงน้ำยาดับเพลิงจับตัวเป็นก้อนแล้ว 3. ตัวถังดับเพลิงมีชื่อกำกับว่าเป็นทรัพย์สินของหมู่บ้านเอกนรินทร์ คลาสสิคโฮม  เจ้าหน้าที่ฝ่ายปกครอง จึงทำความเช้าใจกับบ้านของผู้ร้องเบื้องต้นว่า ทางเขตฯไม่สามารถนำถังดับเพลิงออกมาได้ เนื่องจากเป็นทรัพย์สินของทางหมู่บ้าน และถังดับเพลิงไม่สามารถใช้งานได้ เนื่องจากผงเคมีจับตัวเป็นก้อนแล้ว อย่างไรก็ตาม ถังดังกล่าวเป็นถังคนละชนิดกับที่เกิดเหตุ อีกทั้งอยู่ในตู้ปิดมิดชิด ไม่โดนฝนและแสงแดด จึงมีความปลอดภัย แม้ว่าจะไม่สามารถใช้งานได้แล้วก็ตาม
ความเห็นของผู้แจ้ง: เจ้าหน้าที่รีบมารีบกลับ  บอกแค่ว่าเป็นของหมู่บ้าน ทำอะไรไม่ได้  ไม่เสนอแนะวิธีดำเนินการต่อใดๆ  และยังบอกว่าถังนี้ไม่เหมือนถังที่มีข่าว   แต่ก็ไม่อธิบายต่อใดๆ
พื้นที่: แขวงบางด้วน เขตภาษีเจริญ กรุงเทพมหานคร